Rīgā, 30.11.2020. Nr. 1-2/149

**Par grozījumiem vides aizsardzības un reģionālās attīstības ministra**

**2015. gada 17. novembra rīkojumā Nr. 335 “Par Daugavas upju baseinu**

**apgabala apsaimniekošanas plāna un plūdu riska pārvaldības plāna**

**2016. - 2021. gadam apstiprināšanu”**

Saskaņā ar Ūdens apsaimniekošanas likuma 19.panta pirmo daļu un vides aizsardzības un reģionālās attīstības ministra 2020. gada 20. novembra rīkojumu Nr. 1-2/144 “Par “Notekūdeņu apsaimniekošanas investīciju plāna 2021. - 2027. gadam” un “Ūdensapgādes investīciju plāna 2021. - 2027. gadam” apstiprināšanu” (turpmāk – rīkojums Nr. 1-2/144):

1. Izdarīt vides aizsardzības un reģionālās attīstības ministra 2015. gada 17. novembra rīkojumā Nr. 335 “Par Daugavas upju baseinu apgabala apsaimniekošanas plāna un plūdu riska pārvaldības plāna 2016. - 2021.gadam apstiprināšanu” grozījumus un papildināt Daugavas upju baseinu apgabalu apsaimniekošanas plānu ar 8.6. pielikumu “Notekūdeņu apsaimniekošanas investīciju plāns 2021. - 2027. gadam” un 8.7. pielikumu “Ūdensapgādes investīciju plāns 2021. - 2027. gadam”.

2. Uzdot valsts sabiedrībai ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC), virzot apstiprināšanai Daugavas upju baseinu apgabalu apsaimniekošanas plānu 2022. - 2027. gadam, tā pielikumos ietvert ar rīkojumu Nr. 1-2/144 apstiprināto “Notekūdeņu apsaimniekošanas investīciju plānu 2021. - 2027. gadam” un “Ūdensapgādes investīciju plānu 2021. - 2027. gadam”.

3. Uzdot Vides aizsardzības un reģionālās attīstības ministrijas (turpmāk – ministrija) Vides aizsardzības departamentam un LVĢMC šī rīkojuma 1. un 2. punktā minētos upju baseinu apgabalu apsaimniekošanas plānu pielikumus publicēt attiecīgi ministrijas un LVĢMC tīmekļa vietnēs.

Vides aizsardzības un reģionālās attīstības ministra pienākumu izpildītājs –

aizsardzības ministrs A. Pabriks

Teibe, 67026574

*Izsūtīt: lietā, valsts sekretāra vietniekam vides aizsardzības jautājumos, Investīciju politikas departamentam, Vides aizsardzības departamentam, LVĢMC.*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU